LAOAG CITY - Ipetteng ni suspended Mayor Diosdado Garvida nga isu pay laeng ti rumbeng nga agtakem a mayor ti Bangui, Ilocos Norte nga saan ketdi a ti bise mayor nga itan acting mayor a ni Fidel Cimatu.
Kuna ni Garvida nga agingga nga awan ti maipakita ni Cimatu nga designation letter na manipud kenni Gov Imee Marcos ket sumrek pay laeng iti munisipyo tapno agtrabaho nga saan ketdi a mapan mngriribuk.
Naglikudan met ti nasuspenso a mayor nga pinasardeng na ni Cimatu nga nagsarita iti flag raising ceremony idi kalman ngem ketdi biniruk na laeng ti appointment wenno designation letter na tapno agtakem nga acting mayor.
Inbatad ni Garvida, imbes nga inpakita ni Cimatu ti designation letter wenno appointment na ket nangayab kadagiti pulis ken adda pay ti inpatulod ni Ilocos Norte Police Provincial Director, Sr Supt Antonio Mendoza Jr nga maipagarup a kiniddaw ti acting mayor.
Malagip a ni Garvida ket pinatawan ti Sangguniang Panlalawigan ti Ilocos Norte ti innem a bulan suspension idi Oktubre 15 ita a tawen kalpasan a simmango ti kaso administratibo gapu ti panagpaputok ken panagtutuk ti paltog kadagiti agisaysayangkat ti quarry operation idiay Brgy. Tagipuro iti ili ti Bangui.
Ti 6-month suspension order kenni Garvida ket nagepekto idi Biernes, Nobyembre 14 ngem saan nga awaten ti mayor gapu ti kaawan ti maipakita a designation letter ti agtugaw nga acting mayor.
ilo_Latn ilo_Latn ilo_Latn ilo_Latn ilo_Latn ilo_Latn